Ehdotus Euroopan parlamentin ja neuvoston asetus jätetilastoista annetun asetuksen (EY) N:o 2150/2002 muuttamisesta komissiolle siirretyn toimivallan osalta - Valvonnan käsittävään sääntelymenettelyyn mukautuminen /* KOM/2007/0777 lopull. - COD 2007/0271 */





[pic] | EUROOPAN YHTEISÖJEN KOMISSIO | Bryssel 6.12.2007 KOM(2007) 777 lopullinen 2007/0271 (COD) Valvonnan käsittävään sääntelymenettelyyn mukautuminen Ehdotus EUROOPAN PARLAMENTIN JA NEUVOSTON ASETUS jätetilastoista annetun asetuksen (EY) N:o 2150/2002 muuttamisesta komissiolle siirretyn toimivallan osalta (komission esittämä) PERUSTELUT 1. Ehdotuksen tausta 1.1 Komiteamenettelyjen uudistaminen Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehtyä neuvoston päätöstä 1999/468/EY[1] on muutettu 17 päivänä heinäkuuta 2006 tehdyllä neuvoston päätöksellä 2006/512/EY[2]. Muutetun päätöksen 1999/468/EY 5a artiklassa otetaan käyttöön uusi valvonnan käsittävä sääntelymenettely. Tätä menettelyä käytetään päätettäessä sellaisista laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia muita kuin keskeisiä osia. 1.2 Ensisijainen mukauttaminen ja yleinen mukauttaminen Euroopan parlamentti, neuvosto ja komissio ovat yhteisessä lausumassaan[3] esittäneet luettelon perussäädöksistä, jotka olisi pikaisesti mukautettava muutettuun päätökseen, jotta uusi valvonnan käsittävä sääntelymenettely voidaan sisällyttää niihin (ensisijaisesti mukautettavat säädökset). Jotta valvonnan käsittävää sääntelymenettelyä voitaisiin soveltaa myös muihin yhteispäätösmenettelyssä annettuihin säädöksiin, jotka ovat jo voimassa päätöksen 2006/512/EY voimaantulohetkellä, yhteisessä lausumassa kehotetaan lisäksi mukauttamaan kyseisiä säädöksiä niihin sovellettavia menettelyjä noudattaen (yleinen mukauttaminen). Komissio on sitoutunut tarkastelemaan kaikkia näitä säädöksiä mukauttaakseen niitä tarvittaessa valvonnan käsittävään sääntelymenettelyyn ennen vuoden 2007 loppua[4]. 1.3 Tutkittu menetelmä Kuten komission (…) annetussa tiedonannossa Euroopan parlamentille ja neuvostolle todetaan, komissio on tutkinut perusteellisesti kaikki yhteispäätösmenettelyssä annetut säädökset selvittääkseen, mitkä säädökset valtuuttavat komission toteuttamaan sellaisia laajakantoisia toimenpiteitä, joilla muutetaan muita kuin kyseisen perussäädöksen keskeisiä osia. Komissio on näin voinut tunnistaa yli 200 säädöstä, joita on mukautettava. Näiden säädösten joukossa on myös sellaisia, jotka ovat komission kodifiointiohjelmassa mukana. Jätetilastoista annettu asetus (EY) N:o 2150/2002[5] on yksi niistä. Uuteen menettelyyn mukauttaminen on toteutettava sen mukaan, missä vaiheessa kodifiointiprosessi on, joko muuttamalla kodifioitu ehdotus uudelleen laatimiseksi tai, kuten tässä tapauksessa, lainsäädännöllisellä muutoksella. 2. EHDOTUKSEEN LIITTYVÄT OIKEUDELLISET NÄKÖKOHDAT Mukauttamisen tarkoituksena on sisällyttää säädöksiin valvonnan käsittävä sääntelymenettely, sellaisena kuin sen järjestelyistä on säädetty muutetun päätöksen 1999/468/EY 5a artiklassa. Tässä tapauksessa asetuksessa (EY) N:o 2150/2002 säädetään, että komissio saa määritellä laatuselvitysten asianmukaiset laadunarviointiperusteet ja sisällön, toteuttaa kokeilututkimusten tulokset ja mukauttaa liitteiden sisällön. Näistä toimenpiteistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen, koska ne ovat laajakantoisia ja niiden tarkoituksena on muuttaa asetuksen (EY) N:o 2150/2002 muita kuin keskeisiä osia ja täydentää sitä lisäämällä siihen uusia muita kuin keskeisiä osia. Koska perussäädös on asetus, mukauttaminen on tehtävä samantasoisella säädöksellä. 2007/0271 (COD) Valvonnan käsittävään sääntelymenettelyyn mukautuminen Ehdotus EUROOPAN PARLAMENTIN JA NEUVOSTON ASETUS jätetilastoista annetun asetuksen (EY) N:o 2150/2002 muuttamisesta komissiolle siirretyn toimivallan osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen[6], ottavat huomioon Euroopan talous- ja sosiaalikomitean lausunnon[7], noudattavat perustamissopimuksen 251 artiklassa määrättyä menettelyä[8], sekä katsovat seuraavaa: (1) Jätetilastoista 25 päivänä marraskuuta 2002 annetussa Euroopan parlamentin ja neuvoston asetuksessa (EY) N:o 2150/2002[9] säädetään, että tietyistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[10] mukaisesti. (2) Päätöstä 1999/468/EY on muutettu päätöksellä 2006/512/EY, jossa otettiin käyttöön valvonnan käsittävä sääntelymenettely sellaisten laajakantoisten toimenpiteiden osalta, joilla muutetaan perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä perussäädöstä lisäämällä siihen uusia muita kuin keskeisiä osia. (3) Päätöstä 2006/512/EY koskevan Euroopan parlamentin, neuvoston ja komission yhteisen lausuman mukaan, jotta tätä uutta menettelyä voidaan soveltaa jo voimassa oleviin perustamissopimuksen 251 artiklassa määrättyä menettelyä noudattaen annettuihin säädöksiin, niitä on mukautettava niihin sovellettavia menettelyjä noudattaen. (4) Asetuksen (EY) N:o 2150/2002 osalta komissiolle olisi siirrettävä toimivalta määrittää laatuselvitysten asianmukaiset laadunarviointiperusteet ja sisältö, toteuttaa kokeilututkimusten tulokset ja mukauttaa liitteiden sisältö. Näistä toimenpiteistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen, koska ne ovat laajakantoisia ja niiden tarkoituksena on muuttaa asetuksen (EY) N:o 2150/2002 muita kuin keskeisiä osia ja täydentää mainittua asetusta lisäämällä siihen uusia muita kuin keskeisiä osia. (5) Sen vuoksi asetusta (EY) N:o 2150/2002 olisi muutettava, OVAT ANTANEET TÄMÄN ASETUKSEN: 1 artikla Muutetaan asetus (EY) N:o 2150/2002 seuraavasti: 1. Korvataan 1 artiklan 5 kohta seuraavasti: ”5. Komissio laatii liitteessä III olevan tilastonimikkeistön ja komission päätöksellä 2000/532/EY perustetun jäteluettelon välisen vastaavuustaulukon. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 2. Korvataan 3 artiklan 1 kohta seuraavasti: ”1. Jäsenvaltioiden on toisen alakohdan mukaisesti määriteltäviä laatu- ja tarkkuusvaatimuksia noudattaen hankittava liitteessä I ja II lueteltujen ominaistietojen määrittelemiseen tarvittavat tiedot joko - tutkimuksin, - käyttämällä hallinnollisia tai muita lähteitä, esimerkiksi jätehuoltoa koskevan yhteisön lainsäädännön mukaisia raportointivelvoitteita, - näytteisiin sekä jätteisiin liittyviin estimaattoreihin perustuvin tilastollisin estimointimenetelmin, tai - yhdistämällä mainittuja menetelmiä. Komissio määrittelee laatu- ja tarkkuusvaatimukset. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen. Tiedonantorasituksen keventämiseksi kansalliset viranomaiset ja komissio voivat käyttää hallinnollisia tietolähteitä niiden rajoitusten ja ehtojen mukaisesti, jotka kukin jäsenvaltio ja komissio ovat toimivaltaansa kuuluvilla aloilla vahvistaneet.” 3. Korvataan 5 artiklan 4 kohta seuraavasti: ”4. Komissio ilmoittaa kokeilututkimusten tulosten pohjalta Euroopan parlamentille ja neuvostolle mahdollisuuksista koota tilastoja kokeilututkimuksiin kuuluvista, jätteen tuontiin ja vientiin liittyvistä toimista ja ominaispiirteistä. Komissio toteuttaa tarvittavat täytäntöönpanotoimenpiteet. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 4. Korvataan 6 artikla seuraavasti: ”6 artikla Täytäntöönpanotoimenpiteet 1. Tämän asetuksen täytäntöönpanemiseksi tarvittavista toimenpiteistä päätetään 7 artiklan 2 kohdassa tarkoitettua menettelyä noudattaen. Tällaisia toimenpiteitä ovat: a) tulosten tuottaminen 3 artiklan 2, 3 ja 4 kohdan mukaisesti, ottaen huomioon jäsenvaltion taloudelliset rakenteet ja tekniset edellytykset; näissä toimenpiteissä voidaan sallia, että yksittäinen jäsenvaltio jättää erittelyssä joitain tietoja toimittamatta, kunhan osoitetaan, että asian vaikutus tilastojen laatuun on rajoitettu. Aina kun poikkeuksia myönnetään, on esitettävä kutakin liitteessä I olevan 2 jakson 1 kohdassa ja 8 jakson 1 kohdassa lueteltua nimikettä koskeva kokonaisjätemäärä; b) jäsenvaltioiden tulosten toimittamisessa noudattaman asianmukaisen muodon vahvistaminen kahden vuoden kuluessa tämän asetuksen voimaantulosta. 2. Seuraavista toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen: a) mukauttaminen tietojen keräämisessä ja tilastollisessa käsittelyssä sekä tulosten käsittelyssä ja toimittamisessa tapahtuvaan taloudelliseen ja tekniseen kehitykseen; b) liitteessä I, II ja III lueteltujen määrittelyjen mukauttaminen; c) asianmukaisten laadunarviointiperusteiden ja liitteessä I ja II olevassa 7 jaksossa tarkoitettujen laatuselvitysten sisällön määritteleminen; d) kokeilututkimusten tulosten täytäntöönpano 4 artiklan 3 kohdan ja 5 artiklan 1 kohdan mukaisesti.” 5. Korvataan 7 artikla seuraavasti: ”7 artikla Komiteamenettely 1. Komissiota avustaa päätöksen 89/382/ETY, Euratom 1 artiklan nojalla perustettu tilasto-ohjelmakomitea. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset. 4. Komissio toimittaa ehdotuksen toimenpiteiksi, jotka se aikoo antaa tilasto-ohjelmakomitean käsiteltäviksi, direktiivillä 2006/12/ETY perustetulle komitealle.” 6. Korvataan 8 artiklan ilmaisu ”7 artiklan 2 kohdassa” ilmaisulla ”7 artiklan 3 kohdassa”. 7. Muutetaan liitettä I seuraavasti: 8. Korvataan 2 jakson 2 kohdan viimeinen lause seuraavasti: ”Näiden kokeilututkimusten tulosten perusteella komissio toteuttaa tarvittavat täytäntöönpanotoimenpiteet. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 9. Korvataan 7 jakson 1 kohta seuraavasti: ”1. Jäsenvaltioiden on ilmoitettava kunkin 8 jaksossa luetellun nimikkeen (toimialat ja kotitaloudet) osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimukset määrittelee komissio. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 10. Muutetaan liite II seuraavasti: 11. Korvataan 7 jakson 1 kohta seuraavasti: ”1. Jäsenvaltioiden on ilmoitettava 3 jaksossa lueteltujen ominaistietojen ja kunkin 8 jakson 2 kohdassa luetellun toimenpidetyypin nimikkeen osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimukset määrittelee komissio. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 12. Korvataan 8 jakson 3 kohdan viimeinen lause seuraavasti: ”Komissio toteuttaa tarvittavat täytäntöönpanotoimenpiteet kokeilututkimusten johtopäätösten pohjalta. Näistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, on päätettävä 7 artiklan 3 kohdassa tarkoitettua valvonnan käsittävää sääntelymenettelyä noudattaen.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [2] EUVL L 200, 22.7.2006, s. 11. [3] EUVL C 255, 21.10.2006, s. 1. [4] PE 376.314 v.01-00 – A6-0236/2006 (komission lausuma liitetty Euroopan parlamentin mietintöön). [5] EYVL L 332, 9.12.2002, s. 1, asetus sellaisena kuin se on viimeksi muutettuna asetuksella (EY) N:o 1893/2006 (EUVL L 393, 30.12.2006, s. 1). [6] EUVL C [...], [...], s. [...]. [7] EUVL C [...], [...], s. [...]. [8] EUVL C [...], [...], s. [...]. [9] EYVL L 332, 9.12.2002, s. 1, asetus sellaisena kuin se on viimeksi muutettuna asetuksella (EY) N:o 1893/2006 (EUVL L 393, 30.12.2006, s. 1). [10] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).